Pasaules čempioni šahā

Pasaules čempioni šahā – labākā Pasaules šahista nosaukuma izcīņas uzvarētāji.

 Sacensību vēsture 
Vēsturē ir zināmi daudzi šahisti, kuri savā laikā ir uzskatīti par spēcīgākajiem pasaulē - Andrē Danikans Filidors, Ādolfs Andersens, Pols Morfijs. Tomēr pirmo reizi ideja par visu atzītu Pasaules šaha čempiona nosaukumu tika realizēta 1886. gadā, kad Vilhelms Steinics uzvarēja mačā Johannesu Cukertortu un kļuva par pirmo Pasaules čempionu šahā. Savu titulu viņš veiksmīgi nosargāja līdz 1894. gadam, kad zaudēja Emanuelam Laskeram. Laskers bija Pasaules šaha čempions 27 gadus, kas pēc viņa vairs neizdevās nevienam. Tomēr 1921. gadā viņam bija jāatzīst kubieša Hosē Raula Kapablankas parākums mačā, kuru Laskers nenospēlēja līdz galam, padodoties pēc 14. partijas. Kapablanka izvirzīja noteikumus nākamajam pretendentam, no kuriem pats svarīgākais bija atbilstoša balvu fonda nodrošināšana. Šī iemesla dēļ tikai 1927. gadā notika nākamais mačs, kurā krievu šahists Aleksandrs Aļehins uzvarēja Kapablanku ar 6:3 (neizšķirti šajā bezlimita mačā līdz 6 uzvarām netika ņemti vērā). 1935. gadā Aļehins zaudēja savu titulu holandietim Maksam Eivem, taču pēc diviem gadiem spēja uzvarēt revanša mačā. 
1946. gadā Aļehins nomira neuzvarēts, un kontrole pār sacensību norisi nonāca Starptautiskās šaha federācijas (FIDE) kontrolē. 1948. gadā notika 5 spēcīgāko šahistu turnīrs, kurā uzvarēja padomju šahists Mihails Botviņņiks. Tagadējais Pasaules čempions vairs nevarēja izvēlēties pats sev pretiniekus, bet viņam bija ik pēc 3 gadu cikla jācīnās mačā ar pretendentu sacensību uzvarētāju. Neizšķirta gadījumā Pasaules čempions saglabāja savu titulu, bet zaudējuma gadījumā pēc gada notika revanša mačs. Botviņņiks čempiona rangā divus mačus nospēlēja neizšķirti, bet 1957. un 1960. gadā zaudēja attiecīgi Vasilijam Smislovam un Mihailam Tālam. Tomēr abas reizes viņš spēja uzvarēt revanša mačos un atgūt Pasaules čempiona nosaukumu. 1963. gadā Botviņņiks zaudēja Tigranam Petrosjanam, tomēr sākot ar 1961. gadu revanša mači tika atcelti, un Petrosjans saglabāja savu titulu uz trim nākamajiem gadiem. 1969. gadā pēc otrā mēģinājuma viņam to atņēma Boriss Spaskis, bet 1972. gadā Robertam Fišeram izdevās izbeigt padomju lielmeistaru hegemoniju šaha pasaulē. Tomēr Fišers pēc uzvaras praktiski izbeidza piedalīties sacensībās un 1975. gadā neaizstāvēja savu titulu. Par jauno Pasaules čempionu tika kronēts Anatolijs Karpovs. No 1978. gada Pasaules čempiona nosaukums atkal tika izspēlēts bezlimita mačos līdz 6 uzvarām. Divos pirmajos (1978, 1981) Karpovs uzvarēja Viktoru Korčnoju, bet 1984. gadā viņam nācās tikties ar jauno talantu Gariju Kasparovu. Abu pirmajā mačā tika nospēlētas 48 partijas, taču uzvarētājs netika noskaidrots, jo toreizējais FIDE prezidents Florensio Kampomaness pārtrauca ieilgušo maču. Šis strīdīgais lēmums ļāva vēlāk abu šahistu piekritējiem runāt par "nozagto uzvaru" - lai gan Karpovs bija vadībā un vienas uzvaras attālumā no kopējā panākuma (5:3), tieši pēdējās divas partijas bija uzvarējis Kasparovs. Atkārtotā abu pretinieku mačā 1985. gadā Kasparovs uzvarēja un kļuva par Pasaules čempionu. Ar to Kasparova un Karpova cīņa par šaha troni nebeidzās, jo abi izspēlēja vēl trīs titula mačus, tomēr Kasparovs visos saglabāja savu titulu.

Jauns pavērsiens Pasaules šaha čempiona nosaukuma izcīņā notika 1993. gadā, kad Kasparovs un toreizējais pretendents Naidžels Šorts atteicās spēlēt savu maču pēc FIDE noteikumiem un nodibināja jaunu organizāciju - Profesionālo šaha asociāciju (PŠA). Uz šo atšķelšanos FIDE atbildēja ar Karpova un Jana Timmana mača organizāciju, kura uzvarētājs tika pasludināts par FIDE Pasaules šaha čempionu. Kasparovs turpināja uzskatīt sevi par īsto Pasaules čempionu, jo bija savu titulu aizstāvējis mačā pret likumīgo pretendentu Šortu. Tādos pat uzskatos bija Vladimirs Kramņiks, kad 2000. gadā uzvarēja Kasparovu. Tā kā PŠA diezgan ātri beidza pastāvēt, tad Kramņika tituls tika nosaukts par Pasaules čempionu klasiskajā šahā.

FIDE no 1999. līdz 2004. gadam organizēja Pasaules čempionātus pēc izslēgšanas sistēmas, kuros esošajam Pasaules čempionam nebija nekādu privilēģiju, jo viņam nācās iesaistīties cīņā jau no 1. kārtas. Tādas sistēmas rezultātā FIDE Pasaules čempiona nosaukums gandrīz katru gadu mainīja savu īpašnieku.

Pēc daudzām ilgstošām sarunām sadalītajai šaha pasaulei izdevās apvienoties 2006. gadā, kad FIDE Pasaules čempions Veselins Topalovs tikās mačā ar Pasaules čempionu klasiskajā šahā Vladimiru Kramņiku. No 2007. gada FIDE veica Pasaules šaha čempiona sistēmas sakārtošanu, atkārtoti ieviešot pretendentu turnīru un maču par Pasaules čempiona nosaukumu. 2013. gadā uzvarot mačā Višvanatanu Anandu par Pasaules čempionu kļuva norvēģu šahists Mangnuss Kārlsens.The History of the World Chess Championship
2023.gadā viņš atteicās no turpmākas cīņas par titulu un par jauno pasaules čempionu kļuva ķīnietis Dins Ližeņs

 Pasaules šaha čempionāti 

 Pirms FIDE (1886-1937) 
GadsVietaMačsRezultāts1886Ņujorka/Sentluisa/ŅūorleānaVilhelms Steinics - Johanness Cukertorts12½ : 7½1889HavanaVilhelms Steinics - Mihails Čigorins12½ : 6½1890-1891ŅujorkaVilhelms Steinics - Izidors Gunsbergs10½ : 8½1892HavanaVilhelms Steinics - Mihails Čigorins12½ : 10½1894Ņujorka/Filadelfija/MonreālaEmanuels Laskers - Vilhelms Steinics12 : 71896-1897MaskavaEmanuels Laskers - Vilhelms Steinics12½ : 4½1907ASVEmanuels Laskers - Frenks Māršals11½ : 3½1908Diseldorfa/MinheneEmanuels Laskers - Zīgberts Tarrašs10½ : 5½1909ParīzeEmanuels Laskers - Davids Janovskis8 : 21910Vīne/BerlīneEmanuels Laskers - Karls Šlehters5 : 51910BerlīneEmanuels Laskers - Davids Janovskis9½ : 1½1921HavanaHosē Rauls Kapablanka - Emanuels Laskers9 : 51927BuenosairesaAleksandrs Aļehins - Hosē Rauls Kapablanka 6 : 3 (18½ : 15½)1929Vācija/NīderlandeAleksandrs Aļehins - Jefims Bogoļubovs15½ : 9½1934VācijaAleksandrs Aļehins - Jefims Bogoļubovs15½ : 10½1935NīderlandeMakss Eive - Aleksandrs Aļehins15½ : 14½1937NīderlandeAleksandrs Aļehins - Makss Eive15½ : 9½

 FIDE (1948-1990) 
GadsVietaMačs vai turnīrsRezultāts1948Hāga/MaskavaMihails Botviņņiks, turnīrs (5 dalībnieki)14 no 20 1951MaskavaMihails Botviņņiks - Dāvids Bronšteins12 : 121954MaskavaMihails Botviņņiks - Vasilijs Smislovs12 : 121957MaskavaVasilijs Smislovs - Mihails Botviņņiks12½ : 9½1958MaskavaMihails Botviņņiks - Vasilijs Smislovs12½ : 10½1960MaskavaMihails Tāls - Mihails Botviņņiks12½ : 8½1961MaskavaMihails Botviņņiks - Mihails Tāls13 : 81963MaskavaTigrans Petrosjans - Mihails Botviņņiks12½ : 9½1966MaskavaTigrans Petrosjans - Boriss Spaskis12½ : 11½1969MaskavaBoriss Spaskis - Tigrans Petrosjans12½ : 10½1972ReikjavikaRoberts Džeimss Fišers - Boriss Spaskis12½ : 8½1975Mačs nenotikaAnatolijs Karpovs - Roberts Džeimss FišersW : 01978Bagio (Filipīnas)Anatolijs Karpovs - Viktors Korčnojs6 : 5 (16½ : 15½)1981Merana (Itālija)Anatolijs Karpovs - Viktors Korčnojs6 : 2 (11 : 7)1984-1985MaskavaAnatolijs Karpovs - Garijs Kasparovs5 : 3 (25 : 23)1985MaskavaGarijs Kasparovs - Anatolijs Karpovs13 : 111986Londona/ĻeņingradaGarijs Kasparovs - Anatolijs Karpovs12½ : 11½1987SeviljaGarijs Kasparovs - Anatolijs Karpovs12 : 121990Ņujorka/LionaGarijs Kasparovs - Anatolijs Karpovs12½ : 11½

 Šķelšanās laika čempionāti (1993-2005) 
 PŠA/klasiskā šaha versijā (1993-2004) 
GadsVietaMačsRezultāts1993LondonaGarijs Kasparovs - Naidžels Šorts12½ : 7½1996ŅujorkaGarijs Kasparovs - Višvanatans Anands10½ : 7½2000LondonaVladimirs Kramņiks - Garijs Kasparovs8½ : 6½2004Brisago (Šveice)Vladimirs Kramņiks - Pēters Lēko7 : 7

 FIDE versijā (1993-2005) 
GadsVietaMačs vai turnīrsRezultāts1993Nīderlande/IndonēzijaAnatolijs Karpovs - Jans Timmans12½ : 8½1996ElistaAnatolijs Karpovs - Gata Kamskis10½ : 7½1998LozannaAnatolijs Karpovs - Višvanatans Anandsizslēgšanas sistēma5 : 31999LasvegasaAleksandrs Halifmans - Vladimirs Akopjansizslēgšanas sistēma3½ : 2½2000TeherānaVišvanatans Anands - Aleksejs Širovsizslēgšanas sistēma3½ : ½2002MaskavaRuslans Ponomarjovs - Vasiļs Ivančuksizslēgšanas sistēma4½ : 2½2004TripoleRustams Kosimdžonovs - Maikls Adamssizslēgšanas sistēma4½ : 3½2005Sanluisa (Argentīna)Veselins Topalovs, turnīrs (8 dalībnieki)10 no 14

 Apvienošanās mačs (2006) 
GadsVietaMačsRezultāts2006ElistaVladimirs Kramņiks - Veselins Topalovs8½ : 7½

 FIDE (2007-) 
GadsVietaMačs vai turnīrsRezultāts2007MehikoVišvanatans Anands, turnīrs (8 dalībnieki)9 no 142008BonnaVišvanatans Anands - Vladimirs Kramņiks6½ : 4½2010SofijaVišvanatans Anands - Veselins Topalovs6½ : 5½2012MaskavaVišvanatans Anands - Boriss Gelfands8½ : 7½2013ČennaiMagnuss Karlsens - Višvanatans Anands6½ : 3½2014SočiMagnuss Karlsens - Višvanatans Anands6½ : 4½2016ŅujorkaMagnuss Karlsens - Sergejs Karjakins9 : 72018LondonaMagnuss Karlsens - Fabiāno Karuāna9 : 62021DubaijaMagnuss Karlsens - Jans Ņepomņaščijs7½ : 3½2023AstanaDins Ližeņs - Jans Ņepomņaščijs9½ : 8½2024SingapūraDommaradžu Gukešs - Dins Ližeņs7½ : 6½

 Atsauces 

 Ārējās saites 
  Šaha čempionātu rezultāti periodā pirms FIDE vietnē mark-weeks.com
  FIDE šaha čempionātu rezultāti (1948-1990) vietnē mark-weeks.com
  Pasaules šaha čempionātu rezultāti no 1991. gada vietnē mark-weeks.com

Kategorija:Šahs